
AUCTOR. 


Veteribus,  etiamsi  morborum  cordis  non  prorsus  ignaris, 
tamen  manca  admodum  erat  eorum  cognitio;  recentissimi  vero 
medici  quum  diagnosin,  tum  curam  morborum  cordis,  impri- 
mis hypertrophiae  multo  perfectiorem  reddiderunt.  Quam  ad 
rem  consequendam  maxime  valuit  inventum  illud  Laennecii, 
quo  factum  est,  ut  non  solum  omnino  hypertrophia,  sed  etiam 
ejus  complicationes  facillime  cognoscerentur.  Neque  negare 
possumus  anatomicos  pathologicos  de  illa  ipsa  re,  declaratis 
cordis  post  mortem  mutationibus,  optime  esse  meritos. 

Medicorum,  qui  de  hypertrophia  cordis  disseruere,  prae- 
stantissimi  sunt: 

M.  Senae.  Traite  de  la  structure  du  coeur,  de  son  action 
et  de  ses  maladies.  Paris  1749. 

Corvisart.  Sur  les  maladies  et  les  lesions  organiqves  du 
coeur  et  de  gros  vaisseaux;  Extrait  des  le^ons  cliniques 
de  J.  N.  Corvisart,  publie  sous  ses  yeux  par  C.  E. 
Horeau,  Docteur  etc.  Paris  1806. 


A.  Burns.  Von  einigen  der  wichtigsten  und  haufigsten 
Herzkrankheiten,  aus  dem  Englischen.  Lemgo  1813. 

Anton  Joseph  Testa,  Professor  in  Bologna,  Ueber  die 
Krankheiten  des  Herzens,  ein  Auszug  aus  dem  Italieni- 
schen,  mit  Anmerkungen  von  Kurt  SprengeL  Halle 
1813. 

F.  L.  Kreysig.  Die  Krankheiten  des  Herzens  systematisch 
bearbeitet  und  durch  eigene  Beobachtungen  erlautert, 
Berlin  1817. 

James  Hope.  Von  den  Krankheiten  des  Herzens  und  der 
grossen  Gefasse.  Uebersetzung  aus  dem  Englischen,  mit 
einem  Vorwort,  Anmerkungen  und  Zusatzen,  herausge- 
geben  von  Dr.  F.  W.  Becker.  Berlin  1833. 

L a en  nec.  Traite  de  Fauscultation  mediate  et  des  maladies 
de  poumons  et  du  coeur,  quatrieme  edition,  conside- 
rablement  augmente  par  Andral.  Paris  1837. 

P.  A.  Piorry.  Diagnostik  und  Semiotik,  mit  vorzuglichor 
Beriicksicbtigung  der  neuesten  mechaniscli-nosologischen 
Hiilfsmittel , aus  dem  Franzosischen  iibersetzt  und  mit 
Anmerkungen  begleitet  v.  Dr.  G.  Krupp.  Leipzig  und 
Cassel  1837. 

Philipp.  Erkenntniss  und  Behandlung  der  Lungen-  und 
Herzkrankheiten.  2te  Aufl.  Berlin  1838. 


Charles  J.  B.  Williams.  Vorlesungen  uber  die  Krankhei- 

heiten  der  Brust.  Deutsch  bearbeitet  unter  Redaetion  des 

, 

Dr.  F.  J.  Behrend.  Leipzig  1841. 

J.  Bouillaud.  Traite  clinique  des  maladies  du  coeur  etc, 
2.  Edit.  Paris  1841. 

NOMINA  ET  GENERA  MORBI. 

Nomina  morbi  haecce  sunt: 

Aneurysma  activum  (Corvisart), 

Hypersarcosis  cordis, 

Hypercar diotrophia  (Piorry), 

Cor  bovillum  (H.  aller  vier  Herzhohlen), 
Hypertrophia  cordis. 

j^lfeglecta  medicorum  pristinorum  hypertrophiae  divisione, 
rationem  anatomicam  secuti , tria  morbi  nostri  habemus  ge- 
nera: primum  quidem,  quo  substantia  cordis  musculari  aucta 
ejus  cava  normam  non  excedunt;  secundum,  quo  cava  di- 
latata; tertium,  quo  angustata  sunt.  Auctores  nonnulli 
etiam  illam  morbi  cordis  formam,  qua,  justo  tenuioribus  cor- 
dis parietibus  cavisque  dilatatis,  magnitudo  cordis  justa  supe- 
ratur, hypertrophiam  esse  voluerunt;  id  quod  nobis  hypertro- 
phiae notionem  corrumpere  videtur:  quum  illam  modo  telarum 
commutationem  pathologicam,  qua  partes  organi  cujusdam 
peculiares  haud  aliter  augentur,  ac  in  corpore  sano  fit,  ne- 
que microscopio  structurae  differentia  inveniri  potest,  hyper- 
trophiam vocemus. 


II 


SECTIONES  CADAVERUM. 

L a en  nec  primus  magnitudinem  cordis  cum  magnitudine 
aliarum  corporis  partium  comparavit  atque  hoc  modo  invenit, 
cor  hominis  sani  aequiparare  fere  ejus  pugnum.  Postea 
Bouillaud,  Sanson,  prae  ceteris  vero  Bizot  (1)  de  hac 
ipsa  re  disquisitiones  quam  accuratissimas  instituerunt,  quibus 
probatum  est,  magnitudinem  cordis  variam  esse  in  singulis 
hominibus,  neque  minus  in  singulis  aetatibus,  ita  ut  in  se- 
nectute ceteris  partibus  comparatis  maxima  sit}  cor  in  ad- 
olescentia magis  crescere  quam  postea ; in  omnibus  vitae 
periodis  sinistrum  ventriculum  dextrum  superare  quaque  di- 
mensione; substantiam  muscularem  ventriculi  sinistri  illa  dextri 
tribus  aut  quatuor  partibus  esse  validiorem,  corque  integrum 
ponderis  esse  gvjj  — gvjjj.  His  ducibus  facillime  compara- 
tione adhibita  distingues,  num  cor  sit  hypertrophicum,  necne. 

Primarium  omnis  hypertrophiae  cordis  signum  est  sub- 
stantia ejus  muscularis  aucta,  quae  et  majoris  circumferentiae 
ponderisque  gravioris  est  causa.  Nec  vero  semper  totum  cor 
reperitur  hypertrophicum , sed  saepissime  unum  alterumve 
cavum  morbo  nostro  est  occupatum.  Quare  haud  ineptum 
videtur,  de  singulis  singulariter  disserere. 

Hypertrophiae  cavorum  cordis  omnium  satis 
raro  observatae  signa  anatomica  haec  sunt : volumen  ter  aut 
quater  justo  est  majus,  formaque  sphaeram  aemulatur,  unde 

(1)  Recherches  sur  le  coeur  et  le  syst.  arter,  chez  1’homme 
in  Memoires  de  la  sociefce  medie.  d’observ.  T.  I.  p.  228. 

efficitur,  ut  cor  magnam  cavi  pleurae  sinistrae  partem  ex- 
pleat, pulmo  sinister  usque  ad  costae  quartae  marginem  tolla- 
tur, praecordia  propellantur,  situsque  ilii  sit  transversus.  Raro 
pericardium  cum  cordis  parietibus  est  concretum. 

Frequentissima  est  hypertrophia  utriusque  ventriculi  ah- 
que  inter  medicos  discrepat,  num  ventriculus  sinister,  an 
dexter  saepius  morbo  nostro  mutetur.  Nobis  vero  ventricu- 
lus sinister  magis  morbo  inclinari  videtur,  quippe  qui  spis- 
siore musculorum  strato  sit  praeditus,  majoremque  suscipiat 
laborem  in  sanguine  propulsando. 

Ventriculo  sinistro  hypertrophico  forma  totius 
cordis  sic  mutatur,  ut  ovum  simulet,  quoniam  ventriculus 

dexter  relaxatus  dependet.  Musculi  prope  basin  cordis  valde, 
in  apice  paululum  sunt  spissati;  eo  quidem  modo,  ut  medio 
in  ventriculo,  ubi  columnae  carneae  oriuntur,  maxima  for- 
metur densitas. 

Neque  vero  in  quavis  ventriculi  parte  substantia  muscur- 
l.aris  aequo  modo  est  aucta,  sed  in  altera  magis  quam  in 
altera.  Quod  attinet  ad  situm  in  hac  hypertrophiae  forma, 

pars  aegrota  columnam  vertebrarum  spectat,  arteria  pulmo- 
nalis autem  dextraque  cordis  auricula  in  marginem  sterni 
^ sinistrum  vergit. 

Aliter  mutatus  est  ventriculus  dexter  hypertro- 
ph  icus.  Accumulatio  enim  fibrarum  muscularium  ubique 

est  eadem  crassitudine,  nec  apex  a mutatione  pathologica 
liber.  Huc  accedit,  quod  fere  semper  dilatatio  ventriculi 

adest.  Interdum  etiam  septum  cavorum  cordis,  praecipue 

ventriculorum  in  hypertrophiam  incidit,  unde  fit  ut  in  T en  tri- 
bulum dextrum  prominens  eum  paene  compleat.  Nasse  hy^ 

pertrophiam  ventriculorum  fere  semper  cum  hypertrophia 
atriorum  conjunctam  esse  dicit;  id  quod  Hope  negat,  quippe 
cui  status  ille  solis  etiam  in  atriis  venerit  in  conspe- 
ctum. Quod  si  accidit,  musculi  pectinati  aucti  prae  ceteris 
auriculam  cordis  dextram  occupant. 

Restat  denique,  ut  de  colore  musculorum  aegrotorum, 
eorumque  firmitate  ac  structura  verba  faciamus.  Haud  raro 
fit,  ut  musculi  cordis  hypertrophia  depravati  majorem  in  se- 
cando praebeant  resistentiam,  quam  integri,  sintque  colore 
intensiore ; quod  quidem  etiam  desideratur.  Si  structuram 
spectaveris,  ne  microscopio  quidem  inter  musculos  integros 
et  aegrotos  discrimen  animadvertes.  Praeter  has,  quas  at- 
tulimus, immutationes  aliae  quoque  in  hominibus  hypertrophia 
cordis  defunctis  occurrunt,  quae  in  unoquoque  illius  morbi 
exitu  et  complicatione  positae  sunt,  veluti  vitia  valvularum, 
ruptura  aortae,  haemorrhagia  cerebri,  infiltrationes  serosae 
pericardii,  thoracis,  telae  cellulosae  subcutaneae,  aliaeque, 
quas  enumerare  longum  est. 


SYMPTOMATA  MORBI. 

Placet  nobis  signa  morbi,  quae  ad  locum  affectum  ma- 
xime pertineant,  ceteris  praemittere. 

Primum  animadvertitur  energia  cordis  aucta,  qua  non 
solum  thorax,  sed  nonnunquam  etiam  totum  aegroti  corpus 
conquassatur.  Praecordia  valde  propulsa  una  cum  systole 
elevantur,  cum  diastole  excavantur.  Manu  praeterea  impo- 
sita extensum  cordis  ictum  illumque  senties  susurrum,  cui 

nomen  fr  emissem  en  t eat  a ire  (Katzenschnurren)  Laen- 
nec  induit. 

Jam  si  quis  stellioscopium  adhibet,  non  solum  hoc,  sed 
quando  cum  hypertrophia  dilatatio  est  conjuncta,  etiam  ca- 
put auscultantis  tollitur  et  tunc  delabitur,  quod  Hope  no- 
mine back-stroke  ornavit.  Valvulis  integris  soni  cordis 
sunt  aucti,  depravatis  autem  audiuntur  pseudostrepitus,  quos 
quidem  Ch omel  in  hypertrophia  quoque  simplici  observatos 
sectionibus  demonstravit.  Thorax  in  regione  cardiaca  per- 
cussus per  spatium  bis  terve  majus,  ac  si  cor  esset  sanum, 
raucum  reddit  sonitum.  Atque  hoc  signum  percussorium  ad 
diagnosin  hypertrophiae  adjuvandam  maximi  est  momenti. 
Quod  quidem  attinet  ad  hypertrophiam  cordis  dextri  aut  si- 
nistri distinguendam,  magis  eo  signa  functionum  laesarum, 
quam  percussoria  aut  auscultatoria  pertinent,  nisi  forte  val- 
vularum vitia  non  desiderantur.  Attamen  his  solis  adjumen- 
tis nunquam  diagnosis  perficitur;  nam  ut  eo  perveniamus, 
signorum  quoque,  quae  ex  laesis  aliorum  organorum  functio- 
nibus oriantur,  rationem  habeamus  necesse  est. 

Inter  haec  palpitationes  notatu  sunt  dignissimae, 
quippe  quibus  aegroti  aut  nulla  ansa  data,  aut  susceptis  cor- 
poris laboribus  (cursu,  ascensu  in  scalas),  animove  pertur- 
bato vexentur.  Paroxysmi  illi  spontanei  fere  semper  no- 
cturno tempore  invadunt  miseros,  vehementius  in  hypertro- 
phia cum  dilatatione  quam  in  simplici,  quae  haud  raro  ab 
iis  prorsus  est  libera. 

Cum  hac  cordis  intensiore  actione  dyspnoea  est  con- 
juncta, quod  arctissima  inter  cor  et  pulmones  conjunctione  i 
facillime  est  explicatu.  Atque  haec  dyspnoea,  quamvis,  si-  j 

cuti  palpitationes,  iisdem  provocetur  rebus  excitantibus,  ma- 
jorque  sit  in  hypertrophia  cordis  dextri  quam  sinistri,  tamen 
apud  homines  ex  simplici  morbi  nostri  forma  laborantes 
desideratur,  quam  ad  rem  primus  Hope  advertit  animum, 
quem  secutus  est  Romberg,  qui  hominem  per  nonnullos 
jam  annos  corde  hypertrophico  aegrotantem,  et  nulladum 
ne  in  ascendendis  quidem  altis  montibus,  dyspnoea  cruciatum 
suscepit  curandum. 

Dyspnoeae  paroxysmus  haud  raro  rumpitur  tussi  initio 
sicca , postea  mucum  trahente  et  cruore  tincta ; interdum 
etiam  haemoptoe  vehemens  oritur,  quae  signa  quoque  magis 
ad  depravatum  cor  dextrum  quam  sinistrum  pertinent. 

Pulsus  hoc  in  morbo  fallacissimum  est  signum,  nihil— 
que  valet  ad  diagnosin  illustrandam.  Attamen  non  possumus, 
quin  de  signo  hypertrophiae  ventriculi  dextri  peculiari  verba 
faciamus,  scilicet  de  pulsu  venarum  jugularium,  qui  quidem 
sola  in  parte  earum  inferiore  animadvertitur,  beneque  est 
distinguendus  a carotidibus  pulsantibus. 

Functio  nervorum,  qui  corporis  peripheriae  ad- 
jacent, etiam  morbo  nostro  corrumpitur,  quod  perspicuum 
est  e doloribus  in  regione  cardiaca  obviis,  formicationibusque 
brachium  unius  alteriusve  lateris  occupantibus.  Quae  omnia 
secundum  irradiationis  et  consensus  legem  optime  explicare 
nobis  videmur.  Saepissime  hypertrophia  cordis  auctore  hy- 
peraesthesia plexus  cardiaci  (Angina  pectoris)  oritur. 

Sicuti  nervi  peripherici,  ita  et  cerebrum  perturbatur, 
quod  vel  nimia  sanguinis  arteriosi  congestione  vel  retardato 
venosi  recessu  efficitur.  Cognoscitur  haec  laesa  cerebri  in- 
tegritas dolore  pulsuoso,  quem  aegrotus  in  cerebro  positum 

esse,  deorsumque  inclinando  aut  situ  horizontali  augeri  dicit. 
Accedunt  ad  haec  vertigo,  scintillatio,  tinnitus  aurium  signa- 
que apoplectica , quae  omnia  corde  sinistro  hypertrophico 
frequentiora  sunt  quam  dextro. 

Praeterea  reperiuntur  infiltration  es  serosae  tam  in 
his,  quam  in  illis  corporis  organis,  quarum  causa  est  posita 
in  laeso  sanguinis  circuitu;  unde  quoque  efficitur,  ut  organa 
epigastrica  in  hypertrophiam  incidant;  id  quod  saepissime 
accidit  in  hepate.  Reliquum  est,  ut  nonnullarum  cutis  muta- 
tionum mentionem  faciamus.  Cum  hypertrophia  cordis  dextri 
enim  saepius  color  faciei  lividus  est  conjunctus,  quod  con- 
gestione venosa  perficitur.  Si  morbus  per  longum  tempus 
aderat,  pallor  cachecticus  corpus  occupat  totum. 

Quamvis  omnia,  quae  attulimus  signa,  in  quoque  homine 
ex  corde  hypertrophico  laborante,  invenire  nequeamus,  tamen, 
nisi  forte  morbi  adumbrationem  mancam  esse  voluissemus, 
haud  erant  negligenda. 


CAUSAE  MORBI. 

Haud  dubium  est,  hypertrophiam  cordis  interdum  esse 
congenitam,  nam  non  raro  observatur  in  aetate  puerili,  in 
qua  omnia  desunt,  quibus  postea  faciliter  provocatur,  uti 
magni  corporis  labores,  animi  perturbationes  etc.  Sin  osten- 
dere volumus,  quomodo  aetate  provectiore  morbus  ille  oriatur, 
eo  nobis  recurrendum  est,  quo  physiologia  ducimur.  Nemo 
quidem  ignorat,  musculum  quemque,  quo  maiores  subeat  ex- 
ercitationes, eo  fieri  validiorem;  unde  sequitur,  fibras  cordis 

musculares  in  eadem  versari  lege.  Ita  fit,  ut  cor  seu  inci- 
tando, seu  impediendo  hypertrophia  affligi  queat.  Huc  igitur 
pertinent  labores  vehementes,  uti  cursus  celerrimus  (apud 
cursores),  tubarum  cantus;  desorganisationes  thoracis,  e.  gr. 
scoliosis,  lumen  aortae  angustatum,  vitia  vel  insufficientia 
valvularum.  Simili  modo  etiam  rheumatismo  depulsisque  de 
cute  exanthematibus  cor  fit  hypertrophicum.  Morbi  etenim 
illi,  postquam  in  valvulas  inciderunt,  substantia  earum  incras- 
sata itaque  circuitu  impedito,  actionem  cordis  magis  intendunt, 
qua  musculi  immodice  accumulantur.  Neque  aliter,  nisi  per 
vim  a tergo,  compressa  vena  cava  inferiore,  jecur  condensa- 
tum vim  habet  in  cor.  Efficacissimae  in  hypertrophia  cordis 
gignenda  sunt  animi  perturbationes,  seu  excitantes  seu  depri- 
mentes. Quis  est  enim,  qui  neget,  quibuscunque  animi  moti- 
bus fieri,  ut  cor  magis  agitetur.  Quare  cerebrum  per  refle- 
xionem nobis  videtur  excitare  hypercinesin  nervi  sympathici 
fibrarum,  quae  motui  praesunt,  quam  denique  sequitur  hyper- 
trophia. Magis  quoque  hoc  firmatur  ex  rebus  nocentibus, 
namque  notum  est  animo  perturbato  facillime  curam  institutam 
reddi  vanam  irritamque. 

Experientia  praeterea  edocti  sumus,  nullam  aetatem  a 
nostro  morbo  esse  liberam,  illos  vero  homines  eo  potissimum 
affligi,  qui  musculis  omnino  validioribus  gaudeant. 

DECURSUS  ET  EXITUS. 

Vulgo*  cordis  hypertrophia  per  longum  tempus  durat, 
interdum  vero  etiam  decursum  habet  subacutum,  quod  tum 
accidit,  si  morbus  acutus  ad  ipsam  accedit. 

Etiamsi  res  haud  impossibilis  est,  tamen  hypertrophia 
nondum  perfecte  est  sanata;  id  quidem  fieri  potest,  ut  nimia 
cordis  materies  valde  comminuatur.  Saepius  autem  homines 
aegroti  illo  morbo  varium  in  modum  perduntur. 

Perscriptum  legimus  apud  auctores  quosdam,  cor  hy- 
pertrophicum esse  ruptum. 

Neque  id  homo  aegrotus  non  cognoscit,  quum  dicat, 
sese  sentire,  quomodo  in  pectore  fiat  ruptura,  liquorque  effun- 
datur calidus.  Postea  ex  potestate  mentis  exit,  lethalique 
asphyxia  deperditur.  Est  quidem  hic  morbi  nostri  exitus  ra- 
rissimus. 

Similiter  atque  iisdem  signis  raro  homines  hypertrophia 
cordis  afflicti  aorta  dirupta  pereunt. 

Nonnullis  medicis  experientissimis  aliud  insuper  mortis 
genus  venit  in  conspectum,  nempe  per  aneurysma  sacci- 
forme. Endocardio  enim  stratisque  muscularibus  discissis, 
lamina  pericardii,  quae  cum  corde  est  concreta,  solum  integra 
relinquitur,  quo  cavum  ventriculi  dilatatur,  sanguisque  in  hunc 
sinum  praeternaturalem  recipitur.  Aneurysma  quidem  illud 
cognoscere  nequis,  nisi  stethoscopio  adhibito,  quo  similem 
audies  strepitum,  ac  si  liquorem  per  angustum  lagenae  collum 
vi  vehemente  pervehis.  Vita  et  hic  asphyxia  finitur.  Huncce 
hypertrophiae  cordis  exitum  sese  vidisse  narrant,  Puerarius, 
Corvisart,  Schoenlein. 

Venimus  nunc  ad  apoplexiam  cerebri,  qua  saepius 
homines,  quorum  est  cor  hypertrophia  correptum,  moriuntur, 
quamque  Williams  dicit  oriri  ex  ossificatione  arteriarum 
cerebralium,  nimia  earum  per  sanguinem  arteriosum  nutritione 


I 


19 


parata;  quae  quidem  hypothesis  nobis  illud  Caesaris,  Rubi- 
conem transituri,  alea  jacta  esto  videtur  imitari. 

'Nec  vero  semper  apoplexia  est  sanguinea,  sed,  ut  Cor- 
visart  optime  notavit,  etiam  serosa.  Hoc  exitu  lethali  no- 
bis sunt  erepti  viri  praestantissimi,  uti  Morgagni,  L a en  nec, 
Dupuytren,  Gans. 

Mortis  per  cordis  hypertrophiam  causis  praeterea  adnu- 
merandae  sunt  infiltrationes  serosae,  quarum  memoratu 
dignissimae  sunt:  hydrops  pericardii,  hydro-thorax,  oedema 
pulmonum  acutum,  nec  non  hydrops  universalis. 

Huc  accedunt  etiam  bronchitis  et  pneumonia  ma- 
ligna, hypertrophia  cordis  imprimis  apud  senes  provocatae, 
quae  per  suffocationem  exitum  adducunt  perniciosum. 


PROGNOSIS. 

Magnopere  cavendum  est  medico,  ne  in  suscipienda  hy- 
pertrophiae cordis  cura  eventum  exspectet  faustum,  quum  de 
hoc  morbo  perfecte  sanando  omnino  sit  desperandum.  Pro- 
gnosis ergo  semper  est  dubia. 

Si  aegrotus  in  puerili  versatur  aetate,  major  praebetur 
morbi  tollendi  spes,  praesertim  quum  illa  aetas  a perturba- 
tionibus animi  vacet,  quippe  quibus  postea  cura  pessumdetur 
vel  accuratissima.  Melior  quoque  prognosis  in  hypertrophia 
simplici,  quam  si  cor  est  dilatatum,  aut  vitiis  valvularum  va- 
sorumque majorum  luminibus  angustatis  instructum,  aut  cum 
pericardio  concretum,  quibus  complicationibus  facillime  vitae 
linis  adducitur.  Prae  ceteris  autem  eo  potissimum  hypertro- 

phia  cordis  in  malam  vertitur  partem,  quod  morbus  quamvis 
mitissimus,  uti  catarrhus  seu  bronchitis  simplex,  si  accessit, 
plurimum  valet  ad  aegrotum  perdendum. 


His  explicatis,  quae  ad  hypertrophiae  cordis  mutationes 
anatomicas,  causas,  signa,  decursum,  exitus  prognosinque 
pertinent,  magna  nunc  oritur  quaestio,  quomodo  eius  cura 
aptissime  sit  instituenda.  Jam  ex  illis,  quae  de  causis  morbi 
attulimus,  satis  apparet,  curam  magis  versari  in  regimine! 
moderando,  quam  in  adhibendis  medicamentis,  quibus  tumi 
demum  utimur,  quando  corde  aegrotante  alia  affliguntur  or- 
gana,  vitaeque  aegroti  periculum  impendet.  Quam  ob  remi 
has  sequimur  indicationes,  quarum  prima  est  indicatio  cau- 
salis. Ut  impediamus,  quominus  homines  cordis  hypertro-  j 
phia  opprimantur,  res  omnes  sunt  vitandae,  quas  eius  causas1 
esse  exposuimus.  Praeterea  hoc  gravissimum  est,  ut  horni-! 
nem  inflammatione  aut  rheumatismo  cordis  affectum,  quem 
curandum  susceperimus , acuratissime  observemus , neque  prius  i 
eum  sanum  esse  profiteamur,  quam  vel  minimum  morbi  re- i 
siduum  sit  depulsum.  Vulgo  quidem  hanc  indicationem  ex- 
sequi non  possumus,  quum  homines  morbis  istis  cordis  in- 
flammatoriis afflicti  haud  prius  medicum  consultent,  quam 
structura  cordis  jam  laesa. 

Jam  supra  diximus  id  cura  potissimum  esse  persequen- 
dum, ut  aegrotus  vitam  degat,  quae  nec  animi  nec  corporis  j 

perturbationibus  interpelletur.  Hac  enim  neglecta  morbi  de- 
cursus acceleratur. 

Prae  ceteris  ergo  aegrotus  aequam  servet  mentem,  quia, 
ut  jam  monuimus,  perturbato  animo,  cura  quamvis  diligen- 
tissima,  est  frustranea. 

Aeque  etiam  coercendae  sunt  graves  corporis  exercita- 
tiones; attamen  aegrotus  non  ab  omni  motu  est  depellendus, 
sed  ei  suadendum,  ut  leviora  adeat  negotia.  Quapropter 
Piorry  aegrotos  in  regione  plana  jubet  ambulare. 

Magnopere  vero  timendus  est  coitus  atque  ab  hoc  ae- 
grotus prorsus  arcendus:  sunt  enim  apud  auctores  exempla 
obvia,  quibus  probatur,  homines,  e cordis  hypertrophia  la- 
borantes, cubantes  cum  muliere  subito  aut  cordis  ruptura, 
aut  cerebri  apoplexia  esse  mortuos. 

Huc  accedit  regimen  ita  moderatum,  ut  neque  spirituosa, 
neque  aromatica  seu  vim  digestionis  justo  magis  intendentia 
in  coena  paranda  adhibeantur.  Hominibus  vero  tenuissima 
corporis  firmitate  praeditis  haud,  raro  nutrimenta  modice  cor- 
roborantia sunt  permittenda.  Sola  hac  cura,*  in  qua  omnes 
consentiunt  medici,  homines,  quibus  est  cor  hypertrophicum, 
multos  per  annos  servantur.  m 

Sequitur  indicatio  morbi. 

Magna  temporibus  praeteritis  erat  inter  medicos  contro- 
versia, num  in  hypertrophia  cordis  curanda  mitteretur  san- 
guis, necne. 

Nonnulli,  uti  Cor  visar  t et  L a en  nec,  methodum  AI- 
bertini  et  Valsalvae  evacuantem,  qua  viri  illi  in  aneu- 
rysmatibus solum  sanandis  utebantur,  etiam  in  hypertrophia 
cordis  propulsanda  adhibuerunt.  Verumtamen,  hanc  curae 

rationem  aegrotis  plus  afferre  damni  quam  emolumenti,  me- 
dici temporum  recentiorum  illustrissimi  demonstrarunt.  Ni- 
hilominus sanguinis  depletio  interdum  est  necessaria,  qua  in 
re  suscipienda  imprimis  aegroti  firmitatis  ratio  habenda  est. 
Ita  fit,  ut  hominibus  adolescentibus  iisque  sanguine  abundan- 
tibus parva  venaesectio  gjv— gvj  satis  magna  sit  utilitate, 
quae  vero  hebdomadibus  quatuor  aut  octo  interjectis  demum 
est  renovanda.  In  palpitationum  seu  dyspnoeae  paroxysmis 
atrocibus  sanguis  hirudinibus,  aut  cucurbitis  cruentis  prope 
locum  affectum  est  detrahendus. 

Digniora  quae  memorentur  sunt  medicamenta,  quibus 
collatoria  corporis  humani  naturalia  aperiuntur,  id  quod  fa- 
cillime alvi  evacuationibus  efficitur.  Quam  ad  rem  exsequen- 
dam aptissima  sunt  salia  neutra,  e.  gr.  Magnesia  sulphurica, 
Cremor  tartari,  Natrum  sulphuricum  etc.,  quae  aut  pulverata, 
aut  soluta,  aut  electuario  involuta  aegroto,  prout  cuique  est 
jucundissimum,  dantur  sumenda.  e 

His  quoque  medicamentis  adnumerandus  est  syrupus  do- 
mesticus. Iis  autem  utimur  eo  consilio,  ne  retardatis  secre- 
tionibus naturae  convenientibus  sanguinis  circuitus  turbetur, 
morbusque  novum  capiat  incrementum. 

Maximis  cumulata  est  laudibus  herbae  Digitalis  purpureae 
in  exstinguenda  cordis  hypertrophia  vis,  qua  duplex  oritur 
effectus:  et  sedatio  cordis,  quod  pulsu  probatur  retardato, 
et  aucta  renum  secretio,  quae  magna  est  utilitate  in  deplen- 
dis infiltrationibus  serosis.  In  adhibenda  Digitalis  herba  his 
utimur  formis:  pulvere,  infuso,  cui  vulgo  additur  sal  diure- 
ticum, prae  ceteris  Kali  aceticum,  et  tinctura  aetherea.  Jam 
si  aegrotus  medicamentum  illud  per  os  recipere  obnititur,  per 

clysma  secundum  Andral,  aut  methodo  endermatica  auctore 
Bouillaud,  applicandum  est.  Quamvis  herba  Digitalis  ita 
sit  celebrata,  tamen  cetera  medicamenta  hydragoga,  uti  Col- 
chicum et  Scillam  , nullo  modo  praecellit , quorum  tincturae, 
tinctura  Scillae  kalina,  tinctura  et  vinum  seminum  Colchici, 
usu  sunt  frequentissimae. 

Remediorum  ad  hypertrophiam  cordis  tollendam  commen- 
datorum omnium  efficacissimum  est  setaceum  in  regione  car- 
diaca positum.  Jam  Z acutus  Lusitanus  laetissimo  cum 
eventu  fonticulos  in  scrobiculo  cordis  posuit.  Similiter  D un- 
das, Burns,  Kreysig,  setaceum  laudant. 

Neque  nos,  duce  illustrissimo  Rombergio,  valetudinem 
setaceo  posito  magnopere  in  melius  esse  inclinatam  apud  mul- 
tos aegrotos  non  observavimus.  Quam  ad  rem  efficiendam, 
setaceum  per  longum  tempus  ab  aegroto  feratur  necesse  est. 
Neque  illa  vis  setacei  medicatrix  admiranda  est,  quum  leges 
physiologia  illustratas  sequatur. 

Palpitationum  seu  dyspnoeae  paroxysmi,  quibus  aegrotos 
valde  esse  vexatos  jam  supra  exposuimus,  aptissime  adhibitis 
in  cutem  irritamentis  repelluntur,  quasi  una  cum  hyperaesthe- 
sia excitata,  hyperemesis  tollatur.  Quocirca  sinapismus  scro- 
biculo cordis  est  imponendus,  seu  frictiones  cum  oleo  Sinapis 
aethereo  instituas. 

Morgagni  balnea  cum  sinapi  parata,  quibus  manus  pe- 
desque immittantur,  cucurbitasque  siccas  in  thoracem  ac  dor- 
sum applicatas  commendat.  Ad  sedationem  cordis  multa 
medicamenta  sunt  proposita,  v.  c.  Stramonium,  Hyoscyamus, 
Conium,  Acidum  hydrocyahicum  etc.;  quae  vero  illud  non 


24 


aequiparant.  Interdum  depletio  sanguinis  localis  per  hirudi- 
nes aut  cucurbitas  cruentas  necessaria  est. 

Magnum  complicationes  morbi  nostri  aegrotis  afferunt 
damnum,  quare  in  cura  non  sunt  negligendae.  Harum  prae- 
stantissimae  sunt  vitia  valvularum,  quae  emendantur  et  se- 
cretione renum  instigata  et  frictionibus  in  scrobiculum  cordis 
cum  tinctura  Jodi,  aut  unguento  kali  hydrojodici  cum  un- 
guento Digitalis  institutis. 

Hydropem  medicamentis  hydragogis  esse  depellendum  jam 
supra  exposuimus. 

Sin  Angina  ad  hypertrophiam  cordis  accessit,  maximo 
sunt  aegrotis  levamento  inspirationes  vaporum  ex  aethere 
acetico  paratorum. 

Nominanda  sunt  praeterea  Hydrosulphuretum  Ammonii  et 
Hydrargyrum  muriaticum  corrosivum,  quibus  medici  nonnulli 
in  morbo  nostro  exstinguendo  usi,  magnam  afferri  utilitatem 
non  probarunt. 

Quum  in  eo  simus,  ut  commentationem  nostram  finiamus, 
non  ineptum  videtur  ea  repetere,  de  quibus  jam  antea  verba 
fecimus;  nullis  quidem  medicamentis  solis  morbum  nostrum 
pessumdari,  nisi  cum  ipsis  regimen  moderatum  aptaque  vitae 
ratio  sit  conjuncta. 

Scripsimus  autem  hoc  opusculum  non  eo  consiljo,  ut 
novi  aut  inauditi  qmd  in  medium  proferremus^  sed  ut  nos 
rem  omnino  attigisse  demonstraremus. 

Neque  dubitamus,  quin  futurum  sit,  ut  vitia  reperiantur 
haud  parva;  attamen  est  nobis  persuasum,  neminem  inveniri, 
qui  aut  se,  aut  quae  ipse  ediderit,  omnibus  vacare  erroribus 
profiteatur. 


Ego  Josephus  Henricus  Fridericus  Glaser,  fidei 
addictus  catholicae,  natus  sum  in  vico  Bergfriede,  prope  Bo- 
russiae  orientalis  oppidum  Altenstein  sito,  patre  Friderico, 
fundi  regii  praefecto,  matre  A mali  a e gente  Laqynska, 
quorum  illum  multos  jam  ante  annos  mihi  ereptum  lugeo, 
liac  vero  adhuc  valida  ex  intimo  gaudeo  animo. 

Primis  literarum  rudimentis  in  oppido  Heilsberg,  ubi 
postea  pater  collocaverat  domicilium,  imbutus,  annosque  qua- 
tuordecim  natus,  discessi  in  progymnasium  Roesseliense,  quod 
tum  directore  Do  st  florebat.  Ibi  tres  annos  commoratus, 
testimoniumque  secundae  classis  nactus,  gymnasium  Brauns- 
bergense,  cui  tum  Gideon  Gerlach  praeerat,  adii.  Postquam 
ibi  classem  secundam  per  annum  et  dimidium  frequentaveram, 
abii  in  gymnasium  Rastenburgense , directore  Heinecke  or- 
natum. Hic  testimonium  maturitatis  adeptus  anno  MDCCCXL 


Regiomontium  discessi,  ubi  a prorectore  magnifico  111.  Voigt 
civibus  academicis  adscriptus,  hisce  interfui  scholis : 

Spect.  Tau  te  logicen  me  docuit;  Cei.  Burdach  jun. 
osteologiam,  myologiam  et  neurologiam,  syndesmologiam,  ar- 
tem cadaverum  rite  secandorum  et  anatomiam  pathologicam; 
111.  Rathke  zoologiam,  splanchnologiam  et  angiologiam ; 
111.  Meyer  botanicen  et  generalem  et  specialem;  111  Bur- 
dach senior  physiologiam;  Exper.  Dulk  chemiam  experi- 
mentalem  ac  organicam;  Exp.  Moser  physicen  organorum 
sensuum;  III.  Rosenkranz  historiae  philosophiam. 

Verno  tempore  anni  MDCCCXLII  ad  hanc  almam  litera- 
rum  universitatem  accessi,  ubi  hos  viros  praestantissimos  au- 
divi disserentes: 

$ 

Cei.  Mitscherlich  jun.  de  materia  medica;  Cei.  Dow  e 
de  physica  experimentali ; 111.  Schoenlein  de  pathologia  et 
therapia  speciali;  111.  Juengken  de  chirurgia  et  generali  et 
speciali;  Cei.  Kluge  de  akiurgia  et  arte  obstetricia,  non 
solum  theoreticis,  sed  etiam  practicis. 

Praeterea  frequentavi  scholas  clinicas  medicas  Cei.  Wolff 
et  111.  Schoenlein;  policlinicum  medicum  et  clinicum  pro- 
paedeuticum  Cei.  Romberg;  clinica  chirurgica  et  ophthal- 
miatrica  111.  Juengken  et  111.  Dieffenbach. 


Quibus  viris  omnibus,  illustrissimis  optimeque  de  me 
meritis,  quam  maximas  possum,  ago  gratias,  semperque 
habebo. 

Jam  vero  tentaminibus,  et  philosophico  et  medico,  exa- 
mineque  rigoroso  rite  absolutis,  spero  fore,  ut  summi  in 
medicina  et  chirurgia  honores  in  me  conferantur. 


1.  Non  omne  vivum  ex  ovo. 

2.  Nullum  medicamentum  specificum. 

3.  Religione  omnino,  prae  ceteris  religione  Christiana  au- 
gentur psychoses. 

4.  Ratio  diis  hominibusque  communis. 

